



แนวทางการปฏิบัติตน (Dos and Don'ts)
สำหรับบุคลากรองค์การบริหารส่วนตำบลบ้านหวด
		องค์การบริหารส่วนตำบลบ้านหวดได้จัดทำแนวทางการปฏิบัติตน (Dos and Don'ts) สำหรับ บุคลากรองค์การบริหารส่วนตำบลบ้านหวด โดยแนวทางดังกล่าวใช้บังคับแก่ส่วนราชการในสังกัดองค์การบริหาร ส่วนตำบลบ้านหวด ดังต่อไปนี้ 
1. สำนักปลัดองค์การบริหารส่วนตำบล 
2. กองคลัง 
3. กองช่าง  
4. หน่วยตรวจสอบภายใน 
5. ศูนย์พัฒนาเด็กเล็กองค์การบริหารส่วนตำบลบ้านหวด 
		ทั้งนี้ แนวทางการปฏิบัติตนของข้าราชการและเจ้าหน้าที่ในสังกัดองค์การบริหารส่วนตำบล บ้านหวด (Dos and Don'ts) ได้ยกตัวอย่างการกระทำที่ควรกระทำและไม่ควรกระทำ ดังนี้

1. ยึดมั่นสถาบันหลักของประเทศ อันได้แก่ ชาติ ศาสนา พระมหากษัตริย์ และการปกครองระบบ ประชาธิปไตยอันมีพระมหากษัตริย์ทรงเป็นประมุข
	ข้อควรทำ (Do)
	ข้อไม่ควรทำ (Don’ts)

	แสดงออกถึงความภาคภูมิใจในชาติ รักษา ผลประโยชน์ และรักษาความมั่นคงของชาติเป็น สำคัญ 

 ปฏิบัติตามรัฐธรรมนูญและกฎหมาย 

 ปฏิบัติตามหลักศาสนาที่ตนนับถือ และเคารพ ในความแตกต่างของการนับถือศาสนา รวมทั้ง ปฏิบัติตนตามขนบธรรมเนียมประเพณีที่ดีงาม ของสังคม 

 แสดงออกถึงความเคารพ เทิดทูน และรักษาไว้ ซึ่งสถาบันพระมหากษัตริย์ 

 สนับสนุนและมีส่วนร่วมกับกิจกรรม เฉลิมพระ เกียรติในโอกาสต่างๆ
	× แสดงออกในลักษณะดูหมิ่นเหยียดหยาม รวมทั้ง กระทำการอื่นเป็นการให้ร้ายหรือสร้างความเสื่อม เสียต่อภาพลักษณ์ของประเทศ

× แสดงการกระทำอันอาจเป็นปฏิปักษ์ต่อการ ปกครองระบอบประชาธิปไตยอันมีพระมหากษัตริย์ ทรงเป็นประมุข รวมทั้ง กระทำการละเมิด กล่าวหา หรือฟ้องร้องพระมหากษัตริย์ในทางใด ๆ











2. ซื่อสัตย์สุจริต มีจิตสำนึกที่ดี และรับผิดชอบต่อหน้าที่
	ข้อควรทำ (Do)
	ข้อไม่ควรทำ (Don’ts)

	รับผิดชอบในผลการปฏิบัติหน้าที่ราชการของตน

 ยอมรับฟังความคิดเห็นของผู้อื่นพร้อมรับการ ตรวจสอบและรับผิดในผลของการปฏิบัติงาน เมื่อ เกิดความบกพร่อง/ข้อผิดพลาดขึ้นต้องรีบแก้ไขให้ ถูกต้องและแจ้งให้ผู้บังคับบัญชาทราบโดยพลัน 

 ให้ความร่วมมือในการตรวจสอบตามกฎหมาย โดยให้ข้อมูลที่เป็นจริงและครบถ้วน
	× ทุจริตต่อหน้าที่ กระทำการทั้งปวงที่จะก่อให้เกิด ความเสียหายต่อตำแหน่งหน้าที่ของตนหรือของ เจ้าหน้าที่อื่น

× ใช้ดุลพินิจและตัดสินใจในการปฏิบัติหน้าที่จาก อคติส่วนตัว 

× ก้าวก่ายหรือแทรกแซงการปฏิบัติหน้าที่ของ เจ้าหน้าที่อื่น 


× นำข้อมูลสำคัญหรือข้อมูลความลับของทาง ราชการไปใช้เพื่อการแสวงหาผลประโยชน์ส่วนตน หรือพวกพ้อง 

× ลอกหรือนำผลงานของผู้อื่นมาใช้เป็นผลงาน ของตนเองโดยมิได้ระบุแหล่งที่มา 

× ใช้สิ่งของ วัสดุอุปกรณ์หรือซอฟต์แวร์ที่เป็นการ ละเมิดลิขสิทธิ์หรือผิดกฎหมาย 

× เข้าเว็บไซต์ที่ไม่เหมาะสมขณะทำงาน

× ปฏิบัติหน้าที่ไม่รอบคอบขาดความระมัดระวัง จนเกิดการกระทำละเมิดการคุ้มครองข้อมูล ส่วนบุคคลตามกฎหมาย 

× เลี่ยงและ/หรือปฏิเสธความรับผิดชอบกล่าวโทษ ผู้อื่นเมื่อเกิดข้อผิดพลาด 

× ขัดขวางการตรวจสอบของหน่วยงานที่มีหน้าที่ ตรวจสอบตามกฎหมายหรือประชาชน









3. กล้าตัดสินใจ และกระทำในสิ่งที่ถูกต้องชอบธรรม
	ข้อควรทำ (Do)
	ข้อไม่ควรทำ (Don’ts)

	 กล้ายืนหยัดในการปฏิบัติหน้าที่ด้วยความ ถูกต้อง ตามหลักวิชาและจรรยาวิชาชีพด้วยความ กล้าหาญเพื่อรักษาผลประโยชน์ของทางราชการ และประชาชน 
 ยกย่องให้รางวัลแก่ผู้กระทำความดีและกล้า ลงโทษผู้กระทำผิดอย่างเหมาะสมเป็นธรรม 
 กล้าแจ้งเหตุหรือร้องเรียน ในกรณีที่พบเห็นการ กระทำผิดหรือการกระทำที่อาจก่อให้เกิดความ เสียหายแก่ทางราชการ โดยเปิดเผยการทุจริตที่พบ เห็นหรือรายงานการทุจริตประพฤติมิชอบต่อ ผู้บังคับบัญชาหรือผู้มีหน้าที่รับผิดชอบ
 ปฏิบัติตามคำสั่งบังคับบัญชาที่ชอบด้วย กฎหมาย และกล้าคัดค้านหรือโต้แย้งคำสั่งที่ไม่ ถูกต้องหรือไม่ชอบด้วยกฎหมาย
	× ปล่อยปละละเลยต่อการทุจริตที่มาจากอิทธิพล ใดๆ ทั้งภายในและภายนอกหน่วยงาน 
× หลีกเลี่ยงกฎหมายหรือใช้ช่องว่างทางกฎหมาย เพื่อเอื้อเฟื้อประโยชน์ให้แก่ตนเองหรือผู้อื่น




4. คิดถึงประโยชน์ส่วนรวมมากกว่าประโยชน์ส่วนตัวและมีจิตสาธารณะ
	ข้อควรทำ (Do)
	ข้อไม่ควรทำ (Don’ts)

	 มุ่งมั่น เสียสละ และมีจิตสาธารณะในการปฏิบัติ หน้าที่เพื่อประโยชน์สุขของประชาชน 

 มีจิตสำนึกในการใช้ทรัพย์สิน ทรัพยากร สิ่งอำนวยความสะดวกบุคลากรและเวลาของ หน่วยงานอย่างคุ้มค่าเพื่อประโยชน์ส่วนรวม ของทางราชการ 

 รับประโยชน์จากการปฏิบัติราชการเฉพาะที่ทาง ราชการจัดให้ตามกฎหมายและระเบียบ 

 ปฏิบัติตามมาตรการทางกฎหมาย คู่มือ และแนวทางการจัดการผลประโยชน์ทับซ้อนของ หน่วยงาน
	× กระทำการหรือดำรงตำแหน่งหรือปฏิบัติการใด ที่มีความขัดแย้งหรือขัดกันระหว่างประโยชน์ ส่วนรวมที่อยู่ในความรับผิดชอบของหน้าที่กับ ประโยชน์ส่วนตน 

× ใช้ตำแหน่งหน้าที่แสวงหาผลประโยชน์ ไม่ว่าจะ เป็นของขวัญรางวัลหรือผลประโยชน์ในรูปแบบใดๆ เพื่อตนเองหรือผู้อื่น 

× ปฏิบัติงานโดยมุ่งให้เกิดประโยชน์ของตัวเอง มากกว่าคำนึงถึงประโยชน์ของทางราชการ










5. มุ่งผลสัมฤทธิ์ของงาน
	ข้อควรทำ (Do)
	ข้อไม่ควรทำ (Don’ts)

	  ปฏิบัติงานด้วยความรับผิดชอบมุ่งมั่น อดทน เพื่อให้งานบรรลุผลสำเร็วอย่างมีประสิทธิภาพและ ประสิทธิผล

  ปฏิบัติหน้าที่ด้วยความรอบคอบระมัดระวัง และ รักษาคุณภาพงานหรือการให้บริการตามมาตรฐาน วิชาชีพหรือหลักกฎหมายโดยใช้งบประมาณ ทรัพย์สิน สิทธิและประโยชน์ที่ทางราชการจัดให้ด้วย ความสุจริต ประหยัด และคุ้มค่า

 ปรับปรุงวิธีการ กระบวนการทำงาน ตลอดจน กฎเกณฑ์ที่ เป็นอุปสรรคต่อประสิทธิภาพการทำงาน และเป็นข้อจำกัดต่อการให้บริการประชาชน 

 มุ่งพัฒนาตนเองอย่างต่อเนื่องโดยแสวงหา ความรู้และความคิดริเริ่มสร้างสรรค์และนวัตกรรม รวมทั้งประยุกต์ใช้เทคโนโลยีที่ทันสมัยอย่าง เหมาะสมในการปฏิบัติงานหรือให้บริการประชาชน เพื่อให้บรรลุผลสำเร็จได้อย่างมีประสิทธิภาพ สะดวก รวดเร็ว และประหยัดมากขึ้น 

 เชื่อมั่นในระบบการทำงานเป็นทีมรับฟังความ คิดเห็น ประสานงานกับทุกฝ่ายที่เกี่ยวข้องเพื่อให้ งานบรรลุผลสำเร็จ 

 มีความสามัคคีในการปฏิบัติงานรักษา สัมพันธภาพในการปฏิบัติงานกับผู้ร่วมงาน 

 มีจิตสำนึกที่ดีในการให้บริการรับฟังความ คิดเห็น พร้อมที่จะตอบคำถาม ชี้แจง และอธิบาย เหตุผลให้แก่ ประชาชนหรือผู้รับบริการอย่างเต็มใจ และเต็มกำลังความสามารถ 

 จัดสภาพแวดล้อมและเตรียมความพร้อม ด้านบุคคลากร ทรัพยากรเพื่อให้เอื้ออำนวยต่อ การทำงานให้สำเร็จ ขจัดสภาพแวดล้อมที่ขัดขวาง ต่อการทำงาน
	× ประพฤติ ปฏิบัติตน และปฏิบัติหน้าที่โดยไม่ คำนึงถึงความเสียหายที่อาจเกิดขึ้นต่องานต่อองค์กร ต่อรัฐบาลต่อประชาชนหรือต่อประเทศชาติ 

× ปล่อยปละละเลยหรือเพิกเฉยเมื่อพบเห็นว่ามี การกระทำที่ขาดความรับผิดชอบต่อหน้าที่ ปฏิบัติ หน้าที่ด้วยความล่าช้าหรือไม่โปร่งใส 

× ปฏิบัติหน้าที่โดยเลือกปฏิบัติไม่เต็มใจในการ บริการ ปกปิดบิดเบือนข้อเท็จจริงของข้อมูลข่าวสาร ที่ให้บริการแก่ผู้มาติดต่อขอรับข้อมูลข่าวสาร 

× ใช้อำนาจบังคับหรือแสดงพฤติกรรมที่ก่อให้เกิด ความเคลือบแคลงสงสัยว่าเป็นการกดดันให้เพื่อน ร่วมงาน ผู้มีส่วนเกี่ยวข้อง ผู้มีส่วนได้ส่วนเสียหรือ ผู้อื่นให้ปฏิบัติตามความต้องการของตน โดยไม่ คำนึงถึงความถูกต้องชอบธรรมและประโยชน์ของ ทางราชการ 

× ยุยงให้เกิดความขัดแย้งเกิดความแตกแยก ก่อให้เกิดการขาดความสามัคคีในการปฏิบัติงาน ร่วมกัน

× ขัดขวางการเปลี่ยนแปลงหรือพัฒนาหน่วยงาน ให้ดีขึ้น 

× ขาดการเรียนรู้ในการปรับปรุงการทำงาน รวมทั้ง ต่อต้านกระบวนการทำงานใหม่ๆในการ ปฏิบัติงานหรือให้บริการประชาชน เพื่อให้บรรลุผล สำเร็จได้อย่างมีประสิทธิภาพและรวดเร็วมากขึ้น




6. ปฏิบัติติหน้าที่อย่างเป็นธรรมและไม่เลือกปฏิบัติ
	ข้อควรทำ (Do)
	ข้อไม่ควรทำ (Don’ts)

	 ปฏิบัติหน้าที่ด้วยความเสมอภาคเป็นธรรม เที่ยง ธรรม และเท่าเทียมกันต่อเพื่อนร่วมงานและ ผู้รับบริการ
 
 ปฏิบัติหน้าที่ด้วยความรับผิดชอบตามกฎหมาย โดยคำนึงถึงผลกระทบทางสังคม สิ่งแวดล้อม สิทธิ มนุษยชนศักดิ์ศรีความเป็นมนุษย์และเสรีภาพของ บุคคล 

 ให้บริการและอำนวยความสะดวกแก่ประชาชน ผู้มาติดต่อรับบริการโดยมีอัธยาศัยที่ดี 

 ในกรณีฉุกเฉิน เร่งด่วน หรือมีเหตุจำเป็นที่ จะต้องปฏิบัติต่อกลุ่มที่ควรได้รับความคุ้มครอง อย่างมีเหตุผลเพื่ออำนวยความสะดวก เช่น เด็ก สตรี มีครรภ์ ผู้สูงอายุ คนพิการ หรือผู้ด้อยโอกาส หรือประชาชนผู้อยู่ห่างไกลและเดินทางลำบาก ก็ต้องชี้แจง อธิบายความจำเป็นให้แก่ผู้รับบริการคน อื่น ๆ ที่รออยู่ให้รับทราบทั่วกัน

 ให้ข้อมูลข่าวสารแก่ประชาชนอย่างถูกต้อง ครบถ้วน ทันสถานการณ์และไม่บิดเบือนข้อเท็จจริง อย่างทั่วถึง
	× ปฏิบัติหน้าที่โดยใช้อคติและนำความรู้สึกส่วนตัว มาใช้ในการตัดสินใจปฏิบัติหน้าที่ในเรื่องต่างๆ 

× เลือกปฏิบัติต่อบุคคล ผู้มาติดต่อโดยไม่เป็นธรรม ในเรื่องถิ่นกำเนิด เชื้อชาติ เพศ อายุความพิการ สภาพทางกายหรือสุขภาพ สถานะของบุคคล ฐานะทางเศรษฐกิจหรือสังคม ความเชื่อทางศาสนา การศึกษา หรือความคิดเห็นทางการเมือง 

× ปฏิบัติหน้าที่โดยเอื้อประโยชน์พิเศษ ช่วยเหลือ อุปถัมภ์ให้แก่ญาติพี่น้อง พรรคพวก เพื่อนฝูงหรือผู้มี บุญคุณ



7. ดำรงตนเป็นแบบอย่างที่ดีและรักษาภาพลักษณ์ของทางราชการ
	ข้อควรทำ (Do)
	ข้อไม่ควรทำ (Don’ts)

	 ดำรงตนเป็นข้าราชการและเจ้าหน้าที่ของรัฐที่ดี โดยน้อมนำหลักปรัชญาของเศรษฐกิจพอเพียงพระ บรมราโชวาท หลักคำสอนทางศาสนา และจรรยา วิชาชีพมาใช้ในการดำเนินชีวิต 

 ปฏิบัติหน้าที่และดำเนินชีวิตอย่างเรียบง่าย ประหยัด ไม่เอาเปรียบผู้อื่นไม่เบียดเบียนธรรมชาติ และสิ่งแวดล้อม 

 ปฏิบัติตนเป็นพลเมืองดีในระบอบประชาธิปไตย เคารพต่อกฎหมายหลักทางศีลธรรม ศาสนา มีวินัยและรักษาไว้ซึ่งวัฒนธรรม ขนบธรรมเนียมและ ประเพณีอันดีงามของสังคมไทย 

 หัวหน้าส่วนราชการและผู้บังคับบัญชาในส่วน ราชการทุกระดับชั้นต้องสนับสนุนส่งเสริมและ ยกย่องผู้อยู่ใต้บังคับบัญชาที่มีความซื่อสัตย์ มีผลงาน ดีเด่นมีความรู้ความสามารถและขยันขันแข็งตาม ระบบคุณธรรม

 วางตัวเป็นกลางทางการเมืองภาคภูมิใจในความ เป็นเจ้าหน้าที่รัฐมีศรัทธา และเคารพต่อวิชาชีพ ของตนประพฤติตนให้เป็นที่ยอมรับ เชื่อถือ และศรัทธาของประชาชน 

 แต่งกายสุภาพเรียบร้อยเป็นแบบอย่างที่ดีกับ ประชาชนและรักษาประเพณีวัฒนธรรมอันดีงาม 
ของไทย

	× ปฏิบัติชั่ว ละเมิดหลักสำคัญทางศีลธรรม ศาสนา และขนบธรรมเนียมประเพณี 

× หัวหน้าส่วนราชการและ/หรือผู้บังคับบัญชา ในส่วนราชการเลือกที่รักมักที่ชัง ใช้ระบบอุปถัมภ์ ในการให้คุณให้โทษ 

× กระทำการใดอันอาจนำความเสื่อมเสียเกียรติ คุณ ศักดิ์ศรีและชื่อเสียงแห่งอาชีพ

× เผยแพร่ข้อมูลที่ไม่เหมาะสมทางระบบ คอมพิวเตอร์ในทางการละเมิด ศีลธรรม ขนบธรรมเนียม จารีตประเพณี และกฎหมาย สร้างความเสียหายแก่ชื่อเสียง/ทรัพย์สินของตนเอง และทางราชการ 

× เผยแพร่สื่อลามก อนาจารการส่งต่อจดหมาย อิเล็กทรอนิกส์ที่เป็นการรบกวน สร้างความรำคาญ หรือเป็นการโฆษณาสินค้าหรือบริการ นอกเหนือจากที่ราชการกำหนด





*****************************************************************************
